Sanfornia

Sanfòrnia (da-o latin sumpòniahttp://www.francobampi.it/zeneise/lengua/etimologia/s.htm), strumento idioffono (ò lamelloffono) à peçigo.

Descriçion
A sanfornia a l'è composta de 'n tiâ de færo fæto a scarpa d'aze co-e branche alonghie e paralelle, e de 'na lengoetta d'âçâ assódâ into mezo pe 'n estremitæ, co-in peçin e 'n riçço insce l'estremitæ libbera. 

A se sœunna arembando e doe branche a-a superfiççie esterna di denti incixivi e metendo in vibraçion a lengoetta co-in dio. No se deve adentâ e branche e bezœugna tegnî i denti imbágiǽ pe lasciâ passâ a lengoetta. A cavitæ orale do sunao a serve da cascia de ressonança. Cangiando a poxiçion da lengoa inta bocca (saiv'a dî, cangiando a forma do crœuzo da bocca) se pœu produe de notte despæge. Inspiando e bofando se pœu amplificâ o son.

A l'è un di strumenti muxicæ ciu antighi che ghe segge, za conosciua a-i tempi di Romoen.

A l'è difuza inte squæxi tutto o mondo, sciben che-i varri modelli pœuan diferî benben pe forma e materiæ.

O compoxitô aostriaco Zanzorzo Albrechtsberger inta segonda meitæ do '700 o scrisse doi conçerti pe sanfornia, amandoin e orchestra.

Atri scignificæ
In zeneize o terme "sanfornia" o l'è dœuviao pe indicâ ascì l'organo sessoâ feminin. Da chì o l'è passao a scignificâ "donna" in termi desprexativi"quell'ätra sanfornia da Lûçia, figgia do Brigoëlo" Præ Persoglio, "A figgia dottôa", 1894, ópù "bóxía". "Sei voî che andæ semmenando queste sanfornie" Steva de Franchi, "Ro ritorno non previsto", 1772
Coixitæ
Inta comeddia zeneize de præ Persoglio "O pugnattin d'óo" gh'è doi personaggi feminin che se ciamman "Menimpisti" e "Sanfornietta".
A paola "sanfornia" a g'ha a mæxima etimologia de l'italiaña "zampogna" (zen. muza, da-o lat. symphōnĭa, da-o gr. συμϕωνία).Vocabolaio Treichen, lemma "zampogna"

Notte

Atri progetti

categoria:strumenti muxicæ